21/03/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 13 de marzo de 2019 pola que se concede a autorización administrativa previa e de construción da instalación eléctrica que se describe no concello da Coruña (expediente: IN407A 2019/29-1)

Resolución do 13 de marzo de 2019 da Xefatura Territorial da Coruña pola que se concede a autorización administrativa previa e de construción da instalación eléctrica que se describe no concello da Coruña (expediente: IN407A 2019/29-1) Visto o expediente para outorgamento de autorización administrativa previa e de construción da instalación eléctrica que a seguir se cita: – Solicitante: Sociedade Cooperativa Galega de Vivendas Parque Ofimático. – Domicilio social: Paseo de los Puentes, 16, baixo 15004 A Coruña. – Título: modificado 1 do proxecto técnico de LMTS e CT en parcela Z-42, sector S-10 do Parque Ofimático - A Coruña. – Situación: parcela Z-42, sector S-10 Parque Ofimático - A Coruña. – Descricións técnicas: Liña de media tensión soterrada de 15 kV, con inicio e fin na liña de distribución (Exp. IN407A2016/17-1), condutor RHZ1 2OL 12/20 kV 3x (1x240 mm 2 ), Al, lonxitude 16 m (entrada +saída). Centro de transformación na planta baixa do edificio en local para tal fin, sito en parcela Z-42, sector S-10 do Parque Ofimático (A Coruña), cunha potencia de 400 kVA, cunha relación de transformación de 15/0.42 kV e configuración 2L + 1P. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción do “modificado 1 do proxecto técnico de LMTS e CT en parcela Z-42, sector S-10 do Parque Ofimático,” cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é de dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. A cláusula precedente debe suliñarse no presente caso, por terse persoado no expediente un terceiro alegando a propiedade do local previsto para a ubicación do CT e a falta de representación do solicitante. Conforme á obriga de decidir todas as cuestións plantexadas polos interesados, deuse traslado de estas alegacións ao promotor, que as respostou con unha nota simple do Rexistro da propiedade, acreditativa da titularidade rexistral do local disputado, sen contradecir o alegado, polo que se abriu trámite de actuacións complementarias no que o promotor presentou as xustificacións que constan no expediente. Examinada a cuestión, resólvese conforme á seguinte doutrina: «… el Tribunal Supremo ha venido declarando (entre otras, Sentencias de 5 de febrero de 2008 - rec.773/2004-, de 23 de febrero de 2005 - rec.306/2002- y de 13 de febrero de 2001 - rec.985/1996-) que a través de la licencia. la Administración. actúa un control de legalidad, pero no de la legalidad en general sino de la legalidad» sectorial (no ramo da súa competencia) «De aquí deriva que no corresponde a la Administración controlar, a través de la licencia, la titularidad dominical del terreno sobre el que se pretende construir (.), y a esta situación responde la cláusula “salvo el derecho de propiedad y sin perjuicio de tercero”» En outra precísase o significado de dita cláusula no ámbito das licencias: «. significa que lo que se autoriza es una obra, nada más, analizando si tal obra, en este caso, un cierre, es conforme o no al planeamiento, sin analizar la propiedad del suelo donde se efectúa, ni prejuzgarla ni menos aún crear derechos como consecuencia de una concesión de esa autorización» Outro tanto cabe dicir da vixencia dos poderes do representante da entidade promotora, e da eficacia dos seus actos de representación, dependente do seu réxime estatutario: «Lo que se quiere denunciar es la ilegalidad del acuerdo adoptado y falta de vinculación por falta de quórum. Pero esto no puede ser alegado frente a la administración urbanística que carece de competencias para revisar acuerdos en régimen de PH. Si el acuerdo es ilegal, debía impugnarse ante la jurisdicción civil en la forma que indica y en los plazos fijados en la LPH. la administración, al analizar la solicitud de licencia, no puede cuestionarlo. Como se ha dicho, las licencias se otorgan sin perjuicio del derecho de propiedad y de terceros, que pueden defender los mismos (los derechos de propiedad horizontal) en la jurisdicción correspondiente. En conclusión, la validez o no del acuerdo de la junta de propietarios, ni puede revisarse por el ayuntamiento ni en esta jurisdicción» (a contenciosa). A doutrina acollida para resolver, ou, mellor dito, obviar, as dúas cuestións suscitada pola terceiría, ten o seu campo propio na administración municipal e no sector urbanístico, pero enténdese de plena aplicación, en xeral, a calquera ramo da intervención administrativa. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. A Coruña, 13 de marzo de 2019. O xefe territorial Isidoro Martínez Arca